Kyk: Brevis slaan 5 sesse op ŉ streepDewald Brevis het ook vroeër ’n lopierekord by die o.19-Wêreldbekertoernooi laat spat. Foto: Twitter via ICC. Praat van ŉ adrenalien-inspuiting tot jou kolfbeurt! Dewald Brevis het gister amok in die Karibiese Premierliga (CPL) gemaak toe hy vyf agtereenvolgende sesse vir die St Kitts & Nevis Patriots teen die Trinbago Knight Riders gemoker het. Die 19-jarige Suid-Afrikaner het eers drie sesse van Akeal Hosein se boulwerk gemoker, waarna hy ook Daryn Dupavillon se boulsyfers effens deurmekaargekrap het. Die oudleerder van Afrikaanse Hoër Seunskool in Pretoria se blitsbeurt (30 lopies vanaf ses aflewerings) het toegesien dat sy span 163/6 in hul toegelate 20 boulbeurte kon aanteken. Hulle het uiteindelik die wedstryd met sewe lopies gewen. Ja-nee, die eienaars van MI Cape Town in die SA20-toernooi glimlag sekerlik nou van oor tot oor; hulle het immers vir Brevis in hul span! Dewald Brevis 5 sixes in a row 30*(6) ???????????? pic.twitter.com/faGyEvD84z — ° (@anubhav__tweets) September 22, 2022 Faf vat ook vlam Dan het Faf du Plessis ook gewys dat hy op 38 nog oor baie woema beskik. Die voormalige Protea-kaptein het 103 lopies vanaf slegs 59 aflewerings vir die St Lucia Kings teen die Guyana Amazon Warriors geslaan. Sy beurt het tien viere en ses sesse ingesluit. Nóg Du Plessis nóg Brevis is deel van die Protea-groep vir die komende T20-Wêreldbeker in Australië. Century for Faf!! Faf’s superb 103 runs from 59 balls earns him the @Dream11 MVP for match 27!! #CPL22 #GAWvSLK #CricketPlayedLouder #Dream11 #BiggestPartyInSport pic.twitter.com/R5Rkal9UCW — CPL T20 (@CPL) September 23, 2022